கேள்வி: புதுக்கோட்டை மாவட்டம் என்பது என்ன?
பதில்: {| class="toccolours" border="1" cellpadding="4" style="float: right; margin: 0 0 1em 1em; width: 290px; border-collapse: collapse; font-size: 95%;" |- | colspan="2" style="margin-left: inherit; background:lightsteelblue; color:#ffffff;text-align:center; font-size: medium;" |புதுக்கோட்டை |- align="center" | colspan="2" | தமிழக மாவட்டங்கள் |- align="center" | colspan="2" style="margin-left: inherit; background:brown; color:white;text-align:center; font-size: small;" | |- align="center" | colspan="2" | படிமம்:Fort of thirumayam.jpg திருமயம் கோட்டை |- style="vertical-align:top;" |- align="center" | colspan="2" | படிமம்:Pudukottai in Tamil Nadu (India).svgபுதுக்கோட்டை மாவட்டம்: அமைந்துள்ள இடம் |- style="vertical-align:top;" | style="vertical-align:top" | நாடு | |- style="vertical-align:top;" | style="vertical-align:top" | மாநிலம் |File:TamilNadu Logo.svg தமிழ்நாடு |- style="vertical-align:top;" | style="vertical-align:top" | தலைநகரம் | புதுக்கோட்டை |- style="vertical-align:top;" | style="vertical-align:top" | பகுதி | தமிழக மாவட்டங்கள்#மாவட்டங்கள் பட்டியல் |- style="vertical-align: top;" | style="white-space: nowrap;" | மாவட்ட ஆட்சித் தலைவர் | style="white-space: nowrap;" |திருமதி. மு. அருணா, இந்திய ஆட்சிப் பணி |- style="vertical-align: top;" | style="white-space: nowrap;" | காவல்துறைக் கண்காணிப்பாளர் | style="white-space: nowrap;" | - |- style="vertical-align: top;" | தமிழக மாநகராட்சிகள் | style="white-space: nowrap;" | 1 |- style="vertical-align: top;" | தமிழக நகராட்சிகள் | style="white-space: nowrap;" | 1 |- style="vertical-align: top;" | வருவாய் கோட்டங்கள் | style="white-space: nowrap;" | 3 |- style="vertical-align: top;" | வட்டங்கள் | style="white-space: nowrap;" | 12 |- style="vertical-align: top;" | பேரூராட்சிகள் | style="white-space: nowrap;" | 8 |- style="vertical-align: top;" | ஊராட்சி ஒன்றியம் | style="white-space: nowrap;" | 13 |- style="vertical-align: top;" | தமிழக ஊராட்சிகள் | style="white-space: nowrap;" | 497 |- style="vertical-align: top;" | வருவாய் கிராமம் | style="white-space: nowrap;" | 763 |- style="vertical-align: top;" | தமிழக சட்டமன்றத் தொகுதிகள் | style="white-space: nowrap;" | 6 |- style="vertical-align: top;" | தமிழக மக்களவைத் தொகுதிகள் | style="white-space: nowrap;" | 4 (பகுதிகள்) |- style="vertical-align: top;" | பரப்பளவு | 4663 ச.கி.மீ. |- style="vertical-align: top;" | style="white-space: nowrap;" | மக்கள் தொகை | 16,18,345 (2011) |- style="vertical-align: top;" | style="white-space: nowrap;" | இந்தியாவின் அலுவல் மொழிகள் | தமிழ் |- style="vertical-align: top;" | style="white-space: nowrap;" | நேர வலயம் | இந்திய சீர் நேரம் (ஒசநே+5:30) |- style="vertical-align: top;" | style="white-space: nowrap;" | அஞ்சல் குறியீட்டு எண் | 621 xxx, 622 xxx, 614 xxx, 613 xxx |- style="vertical-align: top;" | style="white-space: nowrap;" | தொலைபேசிக் குறியீடு | 04322 |- style="vertical-align: top;" | style="white-space: nowrap;" | வாகனப் பதிவு | TN-55 |- style="vertical-align: top;" | style="white-space: nowrap;" | பாலின விகிதம் |ஆண்-50%/பெண்-50% ஆண் (பால்)/பெண் (பால்) |- style="vertical-align: top;" | style="white-space: nowrap;" | கல்வியறிவு |77.19% |- style="vertical-align: top;" |- style="vertical-align: top;" | style="white-space: nowrap;" | சராசரி கோடை வெப்பநிலை | |- style="vertical-align: top;" | style="white-space: nowrap;" | சராசரி குளிர்கால வெப்பநிலை | |- style="vertical-align: top;" | இணையதளம் | style="white-space: nowrap;" |[https://pudukkottai.nic.in/ pudukkottai] |} புதுக்கோட்டை மாவட்டம் (''Pudukkottai district'') என்பது இந்தியா மாநிலமான தமிழ்நாடு 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் புதுக்கோட்டை ஆகும். புதுக்கோட்டை மாவட்டம் முந்தைய மதுரை மாவட்டம் (சென்னை மாகாணம்) ஒரு பகுதியாக இருந்தது. பிறகு நிருவாக வசதிக்காரணமாக மதுரை மாவட்டத்திலிருந்து புதுக்கோட்டை பகுதியை திருச்சினாப்பள்ளி மாவட்டம் இனைக்கப்பட்டது. சனவரி 14, 1974-இல் திருச்சிராப்பள்ளி மாவட்டம் மற்றும் தஞ்சாவூர் மாவட்டம் மாவட்டங்களிலிருந்து பிரித்து புதுகை (புதுக்கோட்டையின் சுருக்கமான பெயர்) மாவட்டம் உருவாக்கப்பட்டது. இம்மாவட்டம் புதுக்கோட்டை மாநகராட்சியை தலைமை இடமாக கொண்டு இயங்கி வருகிறது
கேள்வி: புதுக்கோட்டை மாவட்டம் - மாவட்டத்தின் எல்லைகள் என்பது என்ன?
பதில்: புதுகை மாவட்டத்தின் எல்லைகள் வடக்கு மற்றும் வடமேற்கே திருச்சிராப்பள்ளி மாவட்டம், தெற்கு மற்றும் தென்மேற்கே சிவகங்கை மாவட்டம் மாவட்டமும், தென்கிழக்கில் இராமநாதபுரம் மாவட்டம் மாவட்டமும், பாக் நீரிணையான (வங்காள விரிகுடா), கிழக்கு மற்றும் தென்கிழக்கே தஞ்சாவூர் மாவட்டம் மாவட்டமும் புதுக்கோட்டை மாவட்டத்தின் எல்லைகளாக அமைந்துள்ளது.
கேள்வி: புதுக்கோட்டை மாவட்டம் - மாவட்டத்தின் அமைப்பு பற்றி விளக்கவும்.
பதில்: * புதுகை மாவட்டம் கிழக்கு நிலைக்கோட்டில் 78° 25' மற்றும் 79° 15'க்கு இடையேயும் வடக்கு நேர்க்கோடு 9° 50' மற்றும் 10° 40'க்கு இடையேயும் அமைந்துள்ளது. * புதுகை ஏறக்குறைய ஒரு கடற்கரை மாவட்டமாகும். கடற்கரையின் நீளம் 42 கிலோமீட்டர் ஆகும். * இம்மாவட்டத்தின் மேற்குப் பகுதி கீழ் கடற்கரைப் பகுதியைக் காட்டிலும் கடல் மட்டத்திலிருந்து சரிவாக 600 அடி உயரத்தில் உள்ளது நிலப்பரப்பு ஏறத்தாழ சமமானதாகும். * மேலும் பொன்னமராவதி பகுதி மட்டும் சிறிது ஏற்றயிறக்கம் கொண்ட பகுதியாக இருக்கும்.
கேள்வி: புதுக்கோட்டை மாவட்டம் - முக்கிய அமைவிடங்கள் என்பது என்ன?
பதில்: * மேலும் புதுக்கோட்டை மாவட்டத்தின் தென்கிழக்கு பகுதியான மீமிசல் என்ற ஊரின் பாக் நீரிணை கடற்கரையில் இருந்து 30 கி.மீ. தொலைவில் இலங்கை அதன் வடக்கு மாகாண பெரும் நகரமான யாழ்ப்பாணம்யும் கடல் வழியில் அடையாளம். * மேலும் இந்த மீமிசல் கடற்கரையானது புதுக்கோட்டைக்கும் அதன் அருகில் உள்ள திருச்சிராப்பள்ளி, கரூர், திண்டுக்கல், மதுரை, சிவகங்கை போன்ற தமிழ்நாட்டின் நடுமையமான பெரும் நகரங்களுக்கும் கடற்கரை பகுதியாகவும், கடல் வழி போக்குவரத்திற்கான பகுதியாகவும் உள்ளது. * இம்மாவட்டத்தில் அன்னவாசல் ஒன்றியத்தில் உள்ள நார்த்தாமலை குன்றுகள் மற்றும் பொன்னமராவதி ஒன்றியத்தில் உள்ள பிரான்மலை ஊராட்சி தவிர்த்து பெரிய மலைகள் ஏதும் இம்மாவட்டத்தில் இல்லை. * இம்மாவட்டத்தில் கிழக்கு பகுதியில் மட்டும் ஆழ்குழாய் கிணறு அமைத்து அதன்வழியாக விவசாயம் செய்யப்படுகின்றது. * மேலும் பலாப்பழம் உற்பத்தியில் அந்த பகுதியே மிகவும் சிறந்ததாக உள்ளது. குறிப்பாக வடகாடு, மாங்காடு, அனவயல், கொத்தமங்கலம், செரியலூர் ஊராட்சி, கீரமங்கலம், நெடுவாசல் கிழக்கு ஊராட்சி, புள்ளான்விடுதி குளமங்கலம் போன்ற பகுதிகளாகும்.
கேள்வி: புதுக்கோட்டை மாவட்டம் - வரலாற்றுக்கு முற்பட்ட காலம் பற்றி நீங்கள் என்ன அறிந்துள்ளீர்கள்?
பதில்: ஆதிமனிதன் புதுக்கோட்டை மாவட்டத்தில் வாழ்ந்ததற்கான அறிகுறிகள் கிடைத்துள்ளன. புதுக்கோட்டையை முத்தரையர் மன்னர்கள் ஆட்சி செய்துள்ளனர். பழைய கற்கால கல்லாயுதம் ஒன்று திருமயம் வட்டம் குருவிகொண்டான்பட்டி ஊராட்சி கண்டுபிடிக்கப்பட்டுள்ளது. இது சுமார் இரண்டு லட்சம் ஆண்டுகளுக்கு முற்பட்டதாகும். புதுக்கோட்டையைச் சுற்றியுள்ள இயற்கைக் குகைகளும் பாறை இருக்கைகளும் மனிதன் தொன்று தொட்டே இப்பகுதியில் வாழ்ந்து வந்திருக்க வேண்டுமெனபதற்கு மேலும் சான்றுகள் பகர்கின்றன. இந்த பழைய கற்கால கல்லாயுதம் ஒன்றைத் தவிர வேறு ஆயுதங்கள் கிடைக்கவில்லை. மேலும் புதிய கற்கால நாகரீகத் தடயங்களும் இதுவரை கிடைக்கவில்லை. ஆனால் உலோகக்கால நாகரீகச் சுவடுகள் நிறைய கண்டு பிடிக்கப்பட்டுள்ளன. இக்காலத்தின் பிற்பகுதியான இரும்பு காலத்தில் நிலவிய பெருங்கற்காலத்தில் உபயோகத்திலிருந்த செம்பு, இரும்பு ஆயுதங்கள் மட்பாண்டங்கள், மணிகள், அணிகலன்கள் இறந்தோரைப் புதைத்த புதைக்குழிகள், இறந்தோரின் நினைவுச் சின்னங்களாக பயன்படுத்தப்பட்ட கல்லறைகள் புதைகுழித் தாழிகள் ஆகியன நிறைய கண்டுபிடிக்கப்பட்டுள்ளன. இரும்புக்கால - பெருங்கற்கால நாகரீகத்தின் ஆரம்ப காலம் பொது ஊழி 600 வரை நீளும் என்று கருதப்படுகிறது. இந்த பண்பாடு சங்க காலத்திலும் ஆங்காங்கு நடமுறையிலிருந்ததாக அக்கால இலக்கியங்கள் சான்று பகிர்கின்றன. குறிப்பாக இறந்தோரை தாழியிட்டு புதைக்கும் முறை சங்க காலத்தில் பழக்கத்திலிருந்த செய்தியை புறநானூறு, பதிற்றுப்பத்து, நற்றிணை போன்ற நூல்களிலிருந்து அறிகிறோம். இது முதுமக்கள் தாழி, ஈமாத்தாழி, முதுமக்கள் சாடி என குறிப்பிடப்பட்டுள்ளது. இறந்தோர் நினைவாக பள்ளிப்படை அமைத்த செய்தியும் காணப்படுகின்றது. "மாயிறும் தாழி கவிப்பத் தாவின்று கழிக வெற்கொல்லாக் கூற்றே" என நற்றிணையும்(271) "மன்னர் மறைத்த தாழி வன்னி மரத்து விளங்கிய காடே" எனப் பதிற்றுப்பத்தும்(44) "கொடி நுடங்கு யானை நெடுமாவளவன் தேவர் உலகம் எய்தினன் ஆதலின் அன்னோற் கவிக்கும் கண் அகந்தாழி" எனப் புறநானூறும்(228) கூறுவதைக் காணலாம். "சுடுவோர், இடுவோர், தொடுகுழிப் படுப்போர் தாழ்வயினடைப்போர் தாழியிற் கவிப்போர்" (6-11-66-67) என்று மணிமேகலை ஐந்து வகை ஈம முறைகளைக் குறிக்கிறது. புதுக்கோட்டை மாவட்டத்தில் பல இடங்களில் பெருங்கற்கால புதைகுழிகளில் அகழ்வாய்வுகள் மேற்கொள்ளப்பட்டுள்ளன. இந்த ஆய்வுகளில் கிடைத்த தாழிகள், மட்பாண்டங்கள், இரும்பு ஆயுதங்கள், கல்லாயுதங்கள், ஆபரணங்கள், மணி வகைகள், வளையல்கள் ஆகியன புதுக்கோட்டை அருங்காட்சியகத்தில் காட்சிக்கு வைக்கப்பட்டுள்ளன. மேலே கூறியவற்றிலிருந்து புதுக்கோட்டைப் பகுதியில் வரலாறிற்கு முற்பட்ட காலங்களான பழைய கற்காலம், புதிய கற்காலம், இரும்புக் காலம் போன்ற காலகட்டங்களில் நாகரீகம் படிப்படியாக உயர்ந்து அவ்வப்போது தென்னிந்தியாவின் பிற பகுதிகளில் பரவியிருந்த நாகரீக வாழ்க்கையுடன் தொடர்பு கொண்டிருந்தது. இரும்புக் காலத்திற்கு பிறகு நாகரீகம் துரிதமாக வளம் பெற்று கிறிஸ்து சகாப்தத்திற்கு முன்னும் பின்னும் உள்ள நூற்றாண்டுகளில் செம்மையான வரலாறு துவங்குகிறது. பொது ஊழி 3-ஆம் நூற்றாண்டைச் சேர்ந்த அசோகருடைய கல்வெட்டு சேர சோழ பாண்டியரைப் பற்றிக் குறிப்பிடுகிறது. அதுவே தென்னிந்திய வரலாற்றுப் பாதையில் ஒரு முக்கிய காலகட்டமாகும். அதனைத் தொடர்ந்து பாண்டி நாட்டில் கிடைத்துள்ள பிராமிக் கல்வெட்டுகள் வரலாற்றுத் தொடக்க காலத்தின் அறுதியான சான்றாகத் திகழ்கின்றன.
கேள்வி: புதுக்கோட்டை மாவட்டம் - சங்ககாலம் பற்றி தகவல் சொல்.
பதில்: சங்க இலக்கியம் புதுக்கோட்டை மாவட்டத்திலுள்ள பல ஊர்ப்பெயர்கள் குறிப்பிடப்பட்டுள்ளன. சங்க இலக்கியங்களின் காலம் சர்ச்சைக்குரியதென்றாலும், இவை குறிப்பிடும் வரலாறு பொது ஊழி முதல் மூன்று நூற்றாண்டுக்குரியது என்பது பலராலும் ஏற்றுக்கொள்ளப்பட்ட கருத்தாகும் இந்த இலக்கியங்களில் காணப்படும் குறிப்புகளிலிருந்து இந்த மாவட்டத்தின் கோர்வையான் வரலாறைத் தொகுப்பது கடினம் எனினும் சங்க காலத்தில் சிறப்பு பெற்றிருந்த பகுதிகளில் ஒன்றாகப் புதுக்கோட்டை திகழ்ந்தது என்பது விளங்கும். "தென்பாண்டிக்குட்டம் குடங்கற்கா வேண்பூழி பன்றியருவா வதன் வடக்கு நன்றாய சீதமலாடு புனநாடு செந்தமிழ்ச்சேர் ஏதமிழ் பன்னிரு நாடென்" என்ற பழம்பாடலில் கூறப்பட்டுள்ள பன்றிநாடே சங்ககாலத்தில் புதுக்கோட்டைப் பகுதிக்கு பெயராக இருந்தது. தமிழ்நாட்டின் பன்னிரு பகுதிகளில் இதுவும் ஒன்று. பாண்டி நாட்டிற்கு வடக்குப் பகுதியாகவும், புனல் நாடு எனப்பட்ட சோழர் தெற்குப் பகுதியாகவும் பன்றிநாடு அமைந்திருந்தது. "ராஜராஜ வள்நாட்டு பன்றியூர் அழும்பில்" என்னும் பிற்காலச் சோழர் காலக்கல்வெட்டு இதனை உறுதிப்படுத்துகிறது. பன்றிநாடானது கோனாடு, கானாடு என இரு பெரும் பிரிவுகளாக விளங்கியது. இது உறையூர் கூற்றம், ஒல்லையூர் கூற்றம், உறத்தூர் கூற்றம், மிழலைக் கூற்றம், கானக் கூற்றம் என ஐந்து கூற்றங்களாக பிரிக்கப்பட்டிருக்கிறது. இவற்றுள் கோனாடு நான்கு கூற்றங்களை உள்ளடக்கிக் கொண்டிருந்தது. வெள்ளாற்றிற்கு வடக்கே இருந்த பகுதி வடகோனாடு என்றும், தெற்குப் பகுதி தென்கோனாடு என்றும் விளங்கின. தென்கோனாட்டில் ஒல்லையூர் கூற்றம் அமைந்திருந்தது. ஒல்லையூரை வெற்றிகொண்ட ஒல்லையூர் தந்த பூத பாண்டியன் என்னும் பாண்டியர் மன்னனின் சிறப்பு புறநானூறு 71-ஆவது பாடலில் கூறப்படுகிறது. அகநானூறு 25-ஆவது பாடல் இவன் பாடியதாகும். இவனது மனைவி பெருங்கோப்பெண்டு சிறந்த கற்பினள். பாண்டியன் இறந்த பிறகு இவள் தீயில் விழுந்து மாண்டாள். புறநானூறு 246, 247-ஆவது பாடல் இவள் பாடியதாகும். சங்க காலத்தில் நடந்துவந்த கடல்கடந்த வாணிபத்தில் புதுக்கோட்டைப் பகுதி வணிகர்களும் ஈடுபட்டிருந்தனர். மேற்கு கடற்கரைப் பகுதியிலிருந்து கிழக்குக் கடற்கரை பட்டிணங்களுக்கு ஏற்றுமதிப் பொருட்கள் புதுக்கோட்டைப் பகுதி வழியாகக் கொண்டு செல்லப்பட்டன என்ற ஆய்வாளர்கள் கருதுகின்றனர். சங்க இலக்கியம் புதுக்கோட்டை மாவட்டத்தில் உள்ள சில ஊர்களின் பெயர்கள் இடம் பெற்றுள்ளன. ஒலியமங்கலம் (திருமயம் வட்டம்), ஒல்லையூர் என்று புறநானூறு குறிப்படப்பட்டுள்ளது. ஒலியமங்கலம், சங்கக் கவிஞர் ஒல்லையூர் கிழான் மகன் பெருஞ்சாத்தான் மற்றும் ஒல்லையூர் தந்த பூதப்பாண்டியன் ஆகியோரின் பிறந்த இடமாக விளங்கியுள்ளது. அகநானூறு ஒல்லையூர் குறிப்பிடப்பட்டுள்ளது. பாண்டியர் ஆட்சிக் காலத்தில் ஒல்லையூர் முக்கியமான நகரமாகத் திகழ்ந்திருக்கக்கூடும் என்று கருதப்படுகிறது. இன்னும் 4 ஊர்களின் பெயர்கள் சங்க இலக்கியங்களில் இடம் பெற்றுள்ளன. அவையாவன: அகநானூறு குறிப்பிடப்பட்டுள்ள அம்புக்கோவில் (பண்டைய அலும்பில்); ஆவூர்கிழார், ஆவூர் முலம்கிழார் ஆகிய புலவர்களின் ஊரான ஆவூர்; எரிச்சி (பண்டைய எரிச்சலூர்) - புதுக்கோட்டை - அறந்தாங்கி சாலையில் உள்ள எரிச்சி கிராமம் (எனினும், அண்மைய ஆய்வுகளின்படி இவ்வூர் இலுப்பூர் அருகே இருப்பதாக கருதப்படுகிறது.) இவ்வூர் மடலன் மதுரைக் குமரனார் என்ற புலவரின் ஊராக இருக்கக்கூடும்; ஔவையார் தொடர்புப்படுத்தி பார்க்கத்தக்க அவயப்பட்டியில் ஔவையார் சிறிது காலம் வாழ்ந்திருக்ககூடும்; பொன்னமராவதி அருகே உள்ள பரம்பு மலையில் (தற்பொழுது பிரான்மலை ஊராட்சி என்று அழைக்கப்படுகிறது) கடையெழு வள்ளல்கள் முதலாமவரான பாரியின் நிலமாகும். கபிலர், பாரியின் கீழ் அமைச்சராகப் பணியாற்றியவர். இங்கு, செந்தமிழ் கல்லூரி என்ற தமிழ் மொழிக்கான கல்லூரி ஒன்று அமைந்திருக்கிறது. இம்மாவட்டம் சங்க காலத்தில் முதலாம் பாண்டியப் பேரரசின் கீழ் இருந்தாலும், மாவட்டத்தின் வடக்கு எல்லையை ஒட்டிய சில பகுதிகள் உறையூரைத் தலைநகராகக் கொண்டு ஆண்ட சோழர்களின் ஆதிக்கத்தில் இருந்தன. சில ஊர்களின் பெயர்களின் தொடக்கத்தில் காணப்படும் கிள்ளி, வளவன் ஆகிய சோழர்களின் பட்டங்களைக் கொண்டு இதனை அறியலாம்.
கேள்வி: புதுக்கோட்டை மாவட்டம் - புதுக்கோட்டையில் ரோமாபுரி பற்றி விளக்கவும்.
பதில்: File:AugustusCoinPudukottaiHoardIndia.jpg திரைகடலோடி திரவியம் தேடிய பண்டைய தமிழர்களின் வரிசையில் புதுக்கோட்டை வணிகர்களும் இடம் பெருகின்றனர். யவனம் புட்பகம் சாவகம் சீனா முதலான நாடுகளுடன் தமிழன் வணிக, கலை கலாசாரத் தொடர்பு கொண்டிருந்ததை சங்ககால இலக்கியங்கள் தெரிவிக்கின்றன. பொ.ஊ. முதல், இரண்டாம் நூற்றாண்டில் எழுதப்பட்ட டாலமி, பிலினி போன்ற மேல்நாட்டவரின் குறிப்புகள் தமிழனின் கடல் கடந்த வணிகச் சிறப்பினையும், தமிழகத்து துறைமுகங்களைப் பற்றிய செய்திகளையும் குறிப்பிடுகின்றன. மிளகு, முத்து மணிவகைகள், பருத்தி, பட்டுத்துணி வகைகள் மற்றும் பல பொருட்களும் ஏற்றுமதி செய்யப்பட்டன. புதுக்கோட்டைப் பகுதியிலிருந்து பருத்தியும், பட்டு மெந்துகிலும், நல்லெண்னையும் ஏற்றுமதி செய்யப்பட்டதாகத் தெரிகிறது. புதுக்கோட்டை வணிகர்கள் ரோமாபுரி வணிகர்களுடன் தொடர்பு கொண்டிருந்தார்கள் எனபதற்கு ஆதாரமாக ஆலங்குடி ஊராட்சி (புதுக்கோட்டை)க்கு அருகிலுள்ள கருக்காக்குறிச்சியில் ரோம பொன் நாணயங்கள் நிறைய கண்டுபிடிக்கப்பட்டுள்ளன. இந்த நாணயங்கள் பொ.ஊ.மு. 29க்கும் பொ.ஊ. 79க்கும் இடைப்பட்ட காலத்தவை. ரோம் நாட்டு வரலாற்றில் புகழ்பெற்ற பல மன்னர்களின் நாணயங்கள் இவற்றுள் அடங்கியுள்ளன. இந்த நாணயங்கள் தமிழகத்தில் செலவாணியில் இல்லாவிட்டாலும் தங்கத்தின் மதிப்பிற்காக பாதுகாக்கப்பட்டு வந்தது.(செலாவணியில் இருந்ததாக எட்கார் தர்ஸ்டன் குறிப்பிடுகிறார்) இந்த நாணயங்களில் காணப்படும் ரோம நாட்டு மன்னர்களின் விவரம், {| class="wikitable" |- ! மன்னர்கள் |- | அகஸ்டஸ் சீசர் (பொது ஊழி 29 - பொது ஊழி 14) |- | டைபீரியஸ் சீசர் (பொ.ஊ. 14 - பொ.ஊ. 27) |- | நீரோ ட்ரூசஸ் (பொ.ஊ. 38 - பொ.ஊ. 9) |- | அந்தோனியா (ட்ரூசஸ் மனைவி) |- | ஜெர்மானிக்கஸ் |- | அக்ரிபின்னா (ஜெர்மானிக்ஸ் மனைவி) |- | காலிகுலா (பொ.ஊ. 37 - 41) |- | டைபிரியஸ் க்ளாடியஸ் (பொ.ஊ. 41 - 54) |- | நீரோ (பொ.ஊ. 54 - 68) |- | வெஸ்பாசியானஸ் (பொ.ஊ. 69 - பொ.ஊ. 79) |} நல்ல நிலையிலிருந்த நாணயங்கள் பெரும்பாலானவை தற்போது இங்கிலாந்து நாட்டு அருங்காட்சியகங்களில் உள்ளன. மீதமுள்ளவை பாதுகாக்கப்பட்டு சென்னை,புதுக்கோட்டை அருங்காட்சியங்களில் வைக்கப்பட்டுள்ளன.
கேள்வி: புதுக்கோட்டை மாவட்டம் - முதல் பாண்டியப் பேரரசு பற்றி விளக்கவும்.
பதில்: புதுக்கோட்டை பகுதி பாண்டியன் கடுங்கோன் ஆளுகைக்குட்பட்டிருந்தது. தொடர்ச்சியாக பாண்டிய மன்னர்கள், கோச்சடையன் ரணதீரன் (பொ.ஊ. 710 - 740), பராந்தகன் (பொ.ஊ. 765 - 815), சீவல்லபன்(இவனது காலத்தில் சித்தன்ன வாசல் ஓவியங்கள் தீட்டப்பட்டன), வரகுணன் வரை ஆட்சி செய்தார்கள். தொடர்ச்சியாக பாண்டியர்களின் ஆளுகைக்குட்பட்டு புதுக்கோட்டை இருந்துவந்தது.
கேள்வி: புதுக்கோட்டை மாவட்டம் - பல்லவர் பற்றி நீங்கள் என்ன அறிந்துள்ளீர்கள்?
பதில்: புதுக்கோட்டைப் பகுதியில் பொ.ஊ. 8-ஆம் நூற்றாண்டில் ஆட்சி செய்த மன்னர்களின் கல்வெட்டுக்கள் மட்டுமே கிடைக்கின்றன. இரண்டாம் நந்திவர்மன் (பொ.ஊ. 710 - 765) மூன்றாவது ஆட்சியாண்டு கல்வெட்டு ஒன்று குன்னாண்டவர்கோவிலிலும் மற்றொன்று ராசாளிப்பட்டியிலும் காணப்படுகிறது. இக்காலத்திலேயே பல்லவர் ஆட்சி புதுக்கோட்டையில் ஏற்பட்டிருக்க வேண்டும். தந்திவர்மன் (பொ.ஊ. 775 - 826), நிருபதுங்கவர்மன் (பொ.ஊ. 849 - 875) என பல்லவர் ஆட்சி பரவியிருந்ததையும் மேலும் பல்லவர் ஆட்சியிலும் பாண்டியர் ஆட்சியிலும் புதுக்கோட்டை மாவட்டப் பகுதி மாறிமாறியிருந்ததையும் தமிழகத்தை ஆண்ட மன்னர்களின் ஆட்சி நிலையை நிர்ணயித்த போர்க்களங்கள் புதுக்கோட்டையில் நிறைய உண்டு என்று கல்வெட்டுகள் மூலம் தெரியவருகிறது.
கேள்வி: புதுக்கோட்டை மாவட்டம் - முத்தரையர் குறித்து விரிவாக சொல்லுங்கள்.
பதில்: தமிழகம் வரலாற்றுக் கதாப்பாத்திரங்களில் முத்தரையர் குறிப்பிடத்தக்கவர். புதுக்கோட்டைப் பகுதியில் பல்லவராட்சி நிலைக்க உறுதுணையாக நின்றவர்கள் இவர்களே. தமிழகத்தின் தொன்மைக் கலைக்கு புத்துயிரூட்டிய இவர்களது புகழுக்கு புதுக்கோட்டைப் பகுதியிலுள்ள முத்தரையர் காலத்து கோயில்களும் கலைச் சின்னங்களும் முத்தாய்ப்பாய் விளங்குகின்றன. முற்காலத்தில் பெருநிலக்கிழார்களாக வாழ்ந்துவந்த முத்தரையர் தமிழகத்தில் ஏற்பட்ட அரசியல் மாற்றங்கள் காரணமாக தஞ்சாவூர், திருச்சி, புதுக்கோட்டை பகுதிகளில் பல்லவர் மன்னர்களின் மேலாண்மைக்குட்பட்ட குறுநில மன்னர்களாக ஆளத் தலைப்பட்டனர்.
கேள்வி: புதுக்கோட்டை மாவட்டம் - புதுக்கோட்டை தொண்டைமான்கள் பற்றி நீங்கள் என்ன அறிந்துள்ளீர்கள்?
பதில்: File:Madras map 1913.jpg 1913-இல் புதுக்கோட்டை சமஸ்தானம் பகுதியைக் காட்டும் வரைபடம்]] ஆவடை இரகுநாத தொண்டைமான் மகனாக 1641 இல் இரகுநாதராய தொண்டைமான் பிறந்தார். இராமநாதபுரம் சமஸ்தானம் இரகுநாத கிழவன், இரகுநாதராயத் தொண்டைமானின் தங்கையை மணந்துகொண்டதால், புதுக்கோட்டைப் பகுதியை, இரகுநாதராயத் தொண்டைமான் தன்னாட்சி உரிமையுடன் ஆட்சி செய்யுமாறு செய்தார். மன்னர் இரகுநாதராயத் தொண்டைமான் இங்கு ஓர் அரண்மனை கட்டியதால், இவ்விடத்திற்குப் புதுக்கோட்டை என்ற பெயர் வழங்கப்பட்டது. இரகுநாதராய தொண்டைமான் (1686-1730) அடுத்து ''விஜயரகுநாதராய தொண்டைமான்'' (1730-1769). ''இராயரகுநாத தொண்டைமான்'' (1769-1789), ''விஜயரகுநாத தொண்டைமான்'' (1789-1807) ஆகியோர் பதவி வகித்தனர். பொ.ஊ. 18-ஆம் நூற்றாண்டில் திருச்சியைச் சந்தா சாகிப், பிரெஞ்சு இந்தியா முற்றுகையிட்ட பொழுதும், ஆங்கிலேயர்கள் ஐதர் அலி போர்புரிந்தபொழுதும் புதுக்கோட்டை சமஸ்தானம் ஆங்கிலேயக் கிழக்கிந்தியக் கம்பெனி உதவியாக இருந்தார். பின்னர் மன்னரான ''இரண்டாம் விஜய ரகுநாதராய தொண்டைமான்'' (1807-1825), தமது 10-ஆவது வயதில் ஆட்சிக்கு வந்ததால் இவருக்கு ''பிளாக்பர்ன்'' என்ற ஆங்கில அரசியல் ஆலோசகர் நியமிக்கப்பட்டார். விஜயரகுநாதராயத் தொண்டைமானை அடுத்து இரண்டாம் இரகுநாத தொண்டைமான் (1825-1839), இராமச்சந்திர தொண்டைமான் (1839-1886) புதுக்கோட்டையின் மன்னராக வந்தனர். இராமச்சந்திரத் தொண்டைமான் சிறுவயதினராய் இருந்ததால் புதுக்கோட்டை நகரின் நிர்வாகத்தை ''சேஷய்ய சாஸ்திரி'' என்ற திவான் (அமைச்சர்) கவனித்தார். இராமச்சந்திரத் தொண்டைமான் அடுத்து பல்லவராயர் பரம்பரையை சேர்ந்த ''மார்த்தாண்ட பைரவ தொண்டைமான்'' புதுக்கோட்டையின் மன்னரானார் (1886). 1912-ஆம் வருடம் புதுக்கோட்டை நகரத்தில் நகராட்சி மன்றம் நிறுவப்பட்டது. 1948-இல் புதுக்கோட்டை சமஸ்தானம் இந்தியாவுடன் இணைந்தது. புதுக்கோட்டைப் பகுதிகள், திருச்சி மாவட்டத்துடன் இணைக்கப்பட்டுச் சென்னை மாகாணம் ஒரு பகுதியாக ஆயிற்று. புதுக்கோட்டையின் கடைசி மன்னராக இருந்தவர் இராஜ ராஜகோபால தொண்டைமான் ஆவார்.
கேள்வி: புதுக்கோட்டை மாவட்டம் - மக்கள்தொகை பரம்பல் பற்றி நீங்கள் என்ன அறிந்துள்ளீர்கள்?
பதில்: 4,644 சதுர கிலோ மீட்டர் பரப்பளவு கொண்ட புதுக்கோட்டை மாவட்டத்தின் 2011ம் ஆண்டின் மக்கள்தொகை கணக்கெடுப்பின்படி மொத்த மக்கள்தொகை 16,18,345 ஆகும். அதில் ஆண்கள் 803,188 ஆகவும்; பெண்கள் 815,157 ஆகவும் உள்ளனர். கடந்த பத்தாண்டுகளில் மக்கள்தொகை வளர்ச்சி 10.88% ஆக உயர்ந்துள்ளது. பாலின விகிதம் ஆயிரம் ஆண்களுக்கு, 1015 பெண்கள் வீதம் உள்ளனர். குழந்தைகள் பாலின விகிதம் ஆயிரம் ஆண் குழந்தைகளுக்கு 960 பெண் குழுந்தைகள் வீதம் உள்ளனர். மக்கள்தொகை அடர்த்தி ஒரு சதுர கிலோ மீட்டரில் 348 நபர்கள் வீதம் வாழ்கின்றனர். மாவட்ட சராசரி எழுத்தறிவு 77.19% ஆகவுள்ளது. ஆறு வயதிற்குட்பட்ட குழந்தைகள் 1,79,688 ஆகவுள்ளனர்.[http://www.census2011.co.in/census/district/43-pudukkottai.html Pudukkottai District : Census 2011 data] இம்மாவட்ட மக்கள்தொகையில் இந்து சமயம் 14,28,784 (88.29%), கிறித்தவர்கள் 72,850 (4.50%), இசுலாமியர்கள் 1,14,194 (7.06%) ஆகவும் உள்ளனர்.
கேள்வி: புதுக்கோட்டை மாவட்டம் - வருவாய் நிர்வாகம் பற்றி தகவல் சொல்.
பதில்: இம்மாவட்டம் புதுக்கோட்டை, அறந்தாங்கி மற்றும் இலுப்பூர் என மூன்று வருவாய் கோட்டம், 12 வருவாய் வட்டம், 45 உள்வட்டங்களும், 763 வருவாய் கிராமம் கொண்டுள்ளது.[https://pudukkottai.nic.in/revenue-administration/ புதுக்கோட்டை மாவட்ட வருவாய் நிர்வாகம்]
கேள்வி: புதுக்கோட்டை மாவட்டம் - உள்ளாட்சி மற்றும் ஊராட்சி நிர்வாகம் குறித்து விரிவாக சொல்லுங்கள்.
பதில்: இம்மாவட்டம் 13 ஊராட்சி ஒன்றியம் , 497 கிராம ஊராட்சிகளையும் கொண்டது.[https://pudukkottai.nic.in/development/ புதுக்கோட்டை மாவட்ட ஊராட்சி ஒன்றியங்களும், கிராம ஊராட்சிகளும்] மேலும் புதுக்கோட்டை மற்றும் அறந்தாங்கி என இரண்டு நகராட்சிகளையும் மற்றும் 8 பேரூராட்சிகளையும் கொண்டுள்ளது.[https://pudukkottai.nic.in/local-bodies/ புதுக்கோட்டை மாவட்ட நகராட்சிகளும்; பேரூராட்சிகளும்] }}
கேள்வி: புதுக்கோட்டை மாவட்டம் - வேளாண்மை பற்றி நீங்கள் என்ன அறிந்துள்ளீர்கள்?
பதில்: புதுக்கோட்டை மாவட்டத்தில் முதன்மையாகப் பயிர் செய்யப்படும் பயிர்கள் அரிசி, சோளம், மக்காச்சோளம், உளுந்து, எள், வேர்க்கடலை, தென்னை, கரும்பு, மா, வாழை மற்றும் முந்திரி ஆகியவை ஆகும்.
கேள்வி: புதுக்கோட்டை மாவட்டம் - கல்வி பற்றி விளக்கவும்.
பதில்: 2015-2016 ஆண்டு நிலவரப்படி புதுக்கோட்டை மாவட்டத்தில் உள்ள பல்வேறு வகையான கல்வி நிறுவனங்களில் பயிலும் மாணவர்கள் எண்ணிக்கை மற்றும் பணியாற்றும் ஆசிரியர்கள் விவரம் பின்வருமாறு[2] {| class="wikitable" |- ! வரிசை எண்!! கல்வி நிறுவனங்கள் !! மாணவர்கள் !! மாணவிகள் !! மொத்தம் !! ஆண் ஆசிரியர்கள் !! பெண் ஆசிரியர்கள் !! மொத்தம் |- | 1 || கலை அறிவியல் கல்லூரிகள் || 5404 || 12479 || 17883 ||295 || 437 ||732 |- | 2 || பொறியியற் கல்லூரிகள் || 9460 || 4273 ||13669 || 619 || 418 || 1037 |- | 3 ||பல்தொழில்நுட்பக் கல்லூரிகள் || 11608 || 965 || 12255 || 641 ||279 ||920 |- | 4 || கல்வியியல் கல்லூரிகள் ||404 || 1189 || 1593 ||148 ||105 || 263 |- | 5 ||வேளாண் கல்லூரிகள் ||87 || 92 || 179 || 12 ||9 ||21 |- | 6 ||ஆசிரியர் பயிற்சி நிறுவனங்கள் || 32 ||449 ||481 || 45 ||25 || 70 |- | 7 ||செவிலியர் பயிற்சிக் கல்லூரிகள் || 33 || 199 || 232 || 2 ||14 || 16 |- | 8 || தொடக்கப்பள்ளிகள் || 30070 || 29469 || 59539 || 1176 || 1688 || 2864 |- | 9 || நடுநிலைப்பள்ளிகள் || 24086 || 22359 || 46445 || 1093 ||1166 || 2259 |- | 10 || உயர்நிலைப்பள்ளிகள் || 33358 ||32025 || 65383 ||1152 ||2067 || 3219 |- | 11 ||மேல்நிலைப்பள்ளிகள் || 24086 || 22359 || 46445 ||1093 || 1166 || 2259 |- | 12 || சிறப்புப் பள்ளிகள் || 50 || 35 || 85 ||5 || 14 || 19 |- | 13 ||தொழிற்பயிற்சி நிலையங்கள் || 1160 || 172 || 1332 || 104 || 16 || 120 |- | மாவட்டத்தில்|| மொத்தம் ||139838 ||126065 || 265521 || 6385 ||7404 || 13799 |} மேலும் இங்கு சிறப்பாக செயல்படகூடிய மகளிர் கல்லுரிகளும் அமைந்துள்ளது.அரசு மகளிர் கலை கல்லூரி புதுக்கோட்டை. பாரதி மகளிர் கல்லூரி, புதுக்கோட்டை. நைனாமுகமது கலை அறிவியல் கல்லூரி, ராஜேந்திரபுரம்.
கேள்வி: புதுக்கோட்டை மாவட்டம் - அரசியல் பற்றி விளக்கவும்.
பதில்: இம்மாவட்டம் கந்தர்வக்கோட்டை (சட்டமன்றத் தொகுதி), விராலிமலை (சட்டமன்றத் தொகுதி), புதுக்கோட்டை (சட்டமன்றத் தொகுதி), திருமயம் (சட்டமன்றத் தொகுதி), ஆலங்குடி (சட்டமன்றத் தொகுதி) மற்றும் அறந்தாங்கி (சட்டமன்றத் தொகுதி) ஆகிய 6 சட்டமன்றத் தொகுதிகளைக் கொண்டுள்ளது. இம்மாவட்டத்தில் உள்ள சட்டமன்றத் தொகுதிகள் கரூர் மக்களவைத் தொகுதி, திருச்சி மக்களவைத் தொகுதி, சிவகங்கை மக்களவைத் தொகுதி மற்றும் இராமநாதபுரம் மக்களவைத் தொகுதி மக்களவைத் தொகுதிகளுக்கு உட்பட்டவை.[https://pudukkottai.nic.in/elected-representatives/ புதுக்கோட்டை மாவட்ட சட்டமன்றத் தொகுதிகள்]
கேள்வி: புதுக்கோட்டை மாவட்டம் - சுற்றுலாத் தலங்கள் குறித்து விரிவாக சொல்லுங்கள்.
பதில்: * புதுக்கோட்டை புவனேஷ்வரி அம்மன் ஆலயம் * குடுமியான்மலை * சித்தன்னவாசல் குகை ஓவியங்கள் * கொடும்பாளூர் * ஆவுடையார் கோயில் ஆத்மநாதசுவாமி கோயில் * கோகர்ணேஸ்வரர் கோயில் * ஆவூர் * விராலிமலை முருகன் கோயில் * திருமயம் * பொன்னமராவதி * திருவரங்குளம் * பொற்பனைக்கோட்டை